《品令 夏夜》
清代·陈维崧

夜色凉千顷。携笛簟、依金井。辘轳清冷。一天松籁，半规晶饼。

慢泻流光，渐映素瓷绿茗。

微茫杳冥。水廊外、风荷整。阑干碎拍，旧游何处，瑶京路永。

簸满空庭，帘影树影鬓影。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。